প্রকাশ : ২০ মার্চ ২০১৭, ১৪:২০
ঘানার পর্যটন স্পট কিনট্যাম্পো জলপ্রপাতে বিশাল একটি গাছ উপড়ে পড়ে ২০ জন নিহত হয়েছেন। এতে অন্তত আরও ২০ জন আহত হয়েছেন।
বিবিসি জানায়, ১৯ মার্চ (রবিবার) বিকালে হতাহতরা জলপ্রপাতটির পানিতে সাঁতার কাটছিলেন। এ সময় হঠাৎ বিশাল একটি গাছ তাদের ওপর এসে পড়ে। এতে ঘটনাস্থলেই ১৮ জন নিহত হয় এবং হাসপাতালে নেওয়ার পর আরও দুইজন মারা যান।
ঘানার স্টার নিউজের খবরে বলা হয়, নিহতদের অধিকাংশ ওয়েঞ্চি মেথডিস্ট সিনিয়র হাইস্কুলের ছাত্র। এছাড়া বাকিরা দর্শনার্থী।
উপড়ে পড়া গাছটির ডালপালার মধ্যে আটকে পড়া লোকজনকে উদ্ধারে ঘটনাস্থলে পুলিশ ও দমকল কর্মীদের একটি যৌথ দল উপস্থিত হয়ে উদ্ধারকাজ শুরু করে।